ROMÂNIA

JUDEŢUL BISTRIŢA-NĂSĂUD

[image: image1.png]



                                             CONSILIUL  JUDEŢEAN

H O T Ă R Â R E
privind constatarea încetării de drept, prin demisie, a mandatului de consilier judeţean  al domnului Deneş Ioan
Consiliului Judeţean Bistriţa-Năsăud întrunit în şedinţă ordinară în prezenţa domnului preşedinte şi a 26 de consilieri judeţeni;
Având în vedere: 
· cererea de demisie a domnului consilier judeţean Deneş Ioan, înregistrată la consiliul Judeţean Bistriţa-Năsăud sub nr. 9907 din 27 decembrie 2012;
· referatul constatator nr. 9907/1 din 14.01.2013 al preşedintelui Consiliului Judeţean Bistriţa-Năsăud şi al secretarului judeţului;
· Hotărârea Senatului nr. 47 din 19 decembrie 2012 privind validarea mandatelor senatorilor aleşi la data de 9 decembrie 2012;
· prevederile Hotărârii Consiliului Judeţean Bistriţa-Năsăud nr.40/2012 privind aprobarea Regulamentului de organizare şi  funcţionare al Consiliului Judeţean Bistriţa-Năsăud;
· prevederile art.9, alin(2), lit“a”, alin(3), art.10 şi art.12 din Legea nr.393/2004 privind Statutul aleşilor locali, cu modificările şi completările ulterioare.

În temeiul prevederilor art. 97 din Legea nr. 215 / 2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :

Art.1. Se constată încetarea de drept, prin demisie, a mandatului de consilier judeţean, începând cu data de 19.12.2012  al domnului Deneş Ioan urmare demisiei şi se declară vacant locul acestuia, pe listele Uniunii Social Liberale, Bistriţa-Năsăud.
Art.2. Se ia act de încetarea calităţii de membru în Comisia de validare al Consiliului Judeţean Bistriţa-Năsăud a domnului Deneş Ioan şi se declară vacant locul acestuia.
Art.3. Prezenta hotărâre a fost adoptată cu un număr de 26 voturi « pentru ».
Art.4. Prezenta Hotărâre se comunică prin grija Serviciului comunicare, relaţii publice şi relaţii externe cu :

· Domnul Deneş Ioan ;

· Uniunea Social Liberală Bistriţa-Năsăud ;

· Instituţia Prefectului judeţul Bistriţa-Năsăud.

P R E Ş E D I N T E,

Emil Radu Moldovan

